
Disgrifiad Swydd: Swyddi Gwasanaethau Proffesiynol

	Cyfadran/Cyfarwyddiaeth/Maes Gwasanaeth:
	Ystadau a Gwasanaethau Campws

	Teitl y Swydd:
	Hyfforddwr Cryfder a Chyflyru

	Adran/Pwnc:
	Chwaraeon Abertawe

	Cyflog:
	Gradd 6; £30,378 - £33,951 y flwyddyn gyda buddion pensiwn NEST

	Oriau gwaith: 
	Amser Llawn; 35 awr

	Nifer y Swyddi:
	1

	Contract:
	Swydd am gyfnod penodol tan 31ain Awst 2027

	Lleoliad:
	Campws Parc Singleton



	Prif Ddiben y Swydd

	Arwain a chydlynu darpariaeth cryfder a chyflyru llawer o raglenni chwaraeon a pherfformiad, gan gydbwyso anghenion athletwyr, disgwyliadau hyfforddwyr, calendrau cystadlaethau a chytundebau gwasanaeth partneriaid.
Paratoi a Datblygu Corfforol
· Arwain y gwaith o ddylunio, cyflwyno, monitro a gwerthuso darpariaeth cryfder a chyflyru ar gyfer athletwyr a thimau perfformiad uchel yn y Brifysgol.
· Datblygu rhaglenni cryfder a chyflyru sy’n seiliedig ar dystiolaeth a'u rhoi ar waith i optimeiddio perfformiad corfforol, lleihau'r risg o anafiadau a chefnogi prosesau adsefydlu a dychwelyd i chwarae.
· Cymhwyso egwyddorion gwyddonol gan gynnwys addasu, cyfnodoli, cyrraedd y brig, lleihau ymarfer, adfer ac asesu athletwyr wrth ddylunio rhaglenni.
· Cyflwyno sesiynau i unigolion a grwpiau yn y gampfa, yn y pwll ac ar y cae.
· Cefnogi gwaith paratoi cyn y tymor, profi ffitrwydd ac ymyriadau wedi'u targedu i fonitro a gwella perfformiad athletwyr.
· Sefydlu a monitro amcanion perfformiad y gellir eu mesur ar draws pob elfen o raglenni athletwyr a thimau.
Atal anafiadau ac adsefydlu
· Integreiddio strategaethau atal anafiadau i raglenni cryfder a chyflyru.
· Cyfrannu at systemau monitro athletwyr i adnabod ffactorau risg ac arwain ymyriadau.
· Cefnogi prosesau adsefydlu a dychwelyd i chwarae mewn cydweithrediad â staff meddygol a ffisiotherapi.
Profi, Monitro a Phroffilio
· Cynnal, dehongli a defnyddio data profi ac asesu athletwyr i lywio cyflwyno rhaglenni.
· Olrhain cynnydd athletwyr a chyfrannu at brosesau proffilio corfforol.
· Adolygu effeithiolrwydd gwasanaethau a chanlyniadau rhaglenni i sicrhau bod ymrwymiadau i athletwyr, hyfforddwyr a phartneriaid yn cael eu bodloni.
· Cynnal yr holl adroddiadau gofynnol ar gyfer TASS, cyrff llywodraethu cenedlaethol a rhanddeiliaid perthnasol.
Datblygu a Gweithredu Rhaglenni
· Cydweithio â phartneriaid mewnol ac allanol i ddatblygu a chyflwyno darpariaeth cryfder a chyflyru sy'n cyd-fynd ag amcanion rhaglenni, dangosyddion perfformiad allweddol a disgwyliadau gwasanaethau.
· Cyfrannu at ddatblygu, cynnal a chadw a gwella cyfleusterau a chyfarpar cryfder a chyflyru.
· Cefnogi arferion gwaith diogel a chynnal a chadw asesiadau risg perthnasol ar gyfer cyfleusterau, cyfarpar a gweithgareddau.
· Rheoli a goruchwylio rhaglenni interniaeth i gefnogi cyflenwi gweithredol a darparu cyfleoedd datblygu ystyrlon.
· Darparu cefnogaeth mewn cystadlaethau, gemau, digwyddiadau a gwersylloedd drwy gydol y flwyddyn yn ôl yr angen. Bydd angen teithio.
Cydweithredu a chyfathrebu
· Gweithio'n agos gyda hyfforddwyr, ffisiotherapyddion, ymarferwyr meddygol a'r tîm amlddisgyblaethol ehangach i gyflwyno ymagwedd integredig at ddatblygu athletwyr. 
· Datblygu a chynnal perthnasoedd effeithiol â hyfforddwyr clybiau, rheolwyr rhaglenni, cyrff llywodraethu cenedlaethol, TASS a rhanddeiliaid allanol.
· Mynychu cyfarfodydd rhaglenni, cyfrannu at drafodaethau cynllunio a llunio adroddiadau lle bo angen.
· Cyfathrebu'n effeithiol a chynnal cyfrinachedd proffesiynol priodol ag athletwyr a rhwydweithiau cefnogaeth.
Datblygiad a Diwylliant Proffesiynol
· Cymryd rhan mewn rhaglen Datblygiad Proffesiynol Parhaus (DPP) y cytunir arni, gan gynnwys cyfleoedd hyfforddi mewnol ac allanol.
· Cadw'n ymwybodol o ymchwil gyfredol ac arferion gorau sy'n dod i'r amlwg i wella cyflwyno'r rhaglen.
· Hyrwyddo ac ymgorffori diwylliant o berfformiad uchel ym Mhrifysgol Abertawe drwy broffesiynoldeb, cydweithredu, gofal, ymrwymiad a pharch.

Cyflawni dyletswyddau a chyfrifoldebau ychwanegol sy'n briodol i radd y rôl, yn ôl gofyn rhesymol y tîm rheoli.

	Dyletswyddau Cyffredinol
	1. Cyfrannu'n llawn at bolisïau Galluogi Perfformiad ac Iaith Gymraeg y Brifysgol.
2. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol.
3. Unrhyw ddyletswyddau eraill y mae'r Gyfadran/Gyfarwyddiaeth/ Maes Gwasanaeth wedi cytuno arnynt.
4. Sicrhau bod rheoli risg yn rhan annatod o'ch gweithgareddau beunyddiol i sicrhau bod arferion gwaith yn cydymffurfio â Pholisi Rheoli Risg y Brifysgol. 
5. Adrodd i’r Uwch-swyddog Cymorth Athletau 

	Gwerthoedd y Gwasanaethau Proffesiynol
	Mae'r holl feysydd Gwasanaethau Proffesiynol ym Mhrifysgol Abertawe yn gweithredu yn ôl cyfres ddiffiniedig o Werthoedd Craidd - Gwerthoedd Gwasanaethau Proffesiynol - a disgwylir i bawb allu dangos ymrwymiad i'r gwerthoedd hyn o'r adeg cyflwyno cais am swydd i gyflawni eu rolau o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.
Rydym yn Broffesiynol
Rydym yn ymfalchïo mewn defnyddio ein gwybodaeth, ein sgiliau, ein creadigrwydd, ein huniondeb a'n doethineb i ddarparu gwasanaethau arloesol, effeithiol ac effeithlon ynghyd ag atebion o safon ardderchog.
Rydym yn Cydweithio           
Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.
Rydym yn Ofalgar
Rydym yn cymryd cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol.

	
Manyleb y Person

	Meini Prawf Hanfodol
Cymwysterau
· Cymhwyster ar lefel radd (neu gyfwerth) yng Ngwyddor Chwaraeon neu faes cysylltiedig.
· Statws cyfredol fel Hyfforddwr wedi'i achredu gan UKSCA (neu'n gweithio tuag at hyn).
· Cymhwyster Cymorth Cyntaf.
Profiad a Gwybodaeth
· Profiad o gyflwyno cymorth cryfder a chyflyru i athletwyr mewn amgylchedd chwaraeon perfformiad llawer o chwaraeon. 
· Dealltwriaeth o ofynion corfforol a pherfformiad chwaraeon lefel uchel.
· Gwybodaeth am egwyddorion cryfder a chyflyru, datblygiad athletwyr ac atal anafiadau.
· Gallu dylunio, cyflwyno ac addasu rhaglenni cryfder a chyflyru yn seiliedig ar anghenion athletwyr a data asesu.
· Tystiolaeth o'r gallu i hyfforddi ac addysgu patrymau symud ac ymarferion cryfder sylfaenol yn ddiogel ac yn effeithiol.
· Dealltwriaeth o ymagweddau sy'n canolbwyntio ar athletwyr a chyflwyno profiad cadarnhaol i gyfranogwyr.
· Profiad o ddefnyddio systemau rheoli athletwyr a thechnolegau perfformiad. 
Sgiliau
· Sgiliau cyfathrebu a rhyngbersonol cryf.
· Sgiliau cynllunio a threfnu effeithiol.
· Y gallu i weithio'n annibynnol ac fel rhan o dîm.
· Sgiliau cryf o ran datrys problemau a gwneud penderfyniadau.
· Gallu meithrin perthnasoedd cadarnhaol ag athletwyr, hyfforddwyr a rhanddeiliaid.
· Hyblygrwydd o ran gweithio y tu allan i oriau arferol gan gynnwys gyda'r hwyr, dros y penwythnos, ar gyfer cystadlaethau a chan deithio lle bo angen.
Meini Prawf Dymunol
· Profiad o weithio mewn addysg uwch.
· Gwybodaeth am strwythurau cystadlaethau BUCS.
· Tystysgrif Hyfforddwr Glân UKAD.
· Profiad o gefnogi athletwyr sy'n datblygu.
· Sgiliau TG da a dealltwriaeth o egwyddorion diogelu data.
· Profiad o oruchwylio interniaid neu staff. 

	Y Gymraeg 
	Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.

I gael rhagor o wybodaeth am Lefelau'r Iaith Gymraeg, gweler y dudalen we Asesiad o Sgiliau Iaith Gymraeg, sydd ar gael yma.

